VZOREC-MOL SI PRIDRŽUJE SPREMEMBO BESEDILA POGODBE GLEDE NA SPREMEMBO VELJAVNIH PREDPISOV

**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković, identifikacijska številka za DDV: SI67593321, matična številka: 5874025000 (v nadaljevanju: MOL)

in

**IZVAJALEC\_\_\_\_\_\_\_\_\_\_\_\_\_\_\_**, naslov\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_, davčna številka/identifikacijska številka za DDV/[[1]](#footnote-1): **\_\_\_\_\_\_\_\_\_\_\_\_\_\_\_**, matična številka: \_\_\_\_\_\_\_\_ (v nadaljevanju: izvajalec)

skleneta naslednjo

**P O G O D B O**

**o sofinanciranju kulturnega projekta v letu 2024**

1. **člen**

S to pogodbo bo MOL sofinanciral, izvajalec pa izvedel kulturni projekt v letu 2024 z naslovom **\_\_\_\_\_\_\_\_\_\_\_\_\_\_\_** (v nadaljevanju: projekt), v skladu z opisom vsebine iz prijave na javni razpis številka **\_\_\_\_\_\_\_\_\_\_\_\_\_\_\_** z dne **\_\_\_\_\_\_\_\_\_\_\_\_\_\_\_**, pri MOL evidentirane s št. dok. DS **\_\_\_\_\_\_\_\_\_\_\_\_\_\_\_** (v nadaljevanju: prijava na javni razpis), izbran z odločbo MOL številka **\_\_\_\_\_\_\_\_\_\_\_\_\_\_\_** z dne**\_\_\_\_\_\_\_\_\_\_\_\_\_\_\_** (v nadaljevanju: odločba) na podlagi Javnega razpisa za izbor kulturnih projektov, ki jih bo v letu 2024 sofinanciral MOL (obvestilo o objavi: Uradni list RS, št. xx/xx, objava: spletna stran MOL: ……………………….. )(v nadaljevanju: javni razpis).

1. **člen**

Sredstva po tej pogodbi se dodelijo z namenom zagotavljanja kvalitetne in raznovrstne produkcije na območju MOL ter zagotavljanja dostopnosti javnih kulturnih dobrin prebivalcem MOL, skladno s cilji razpisa, navedenimi v 3. točki besedila javnega razpisa, in sicer na področju **\_\_\_\_\_\_\_\_\_\_\_\_\_\_\_** za izvedbo naslednjega kulturnega projekta:

|  |  |  |
| --- | --- | --- |
| Naslov projekta[[2]](#footnote-2): | Obseg projekta[[3]](#footnote-3): | Čas realizacije projekta: |
|  |  |  |

Rok za izvedbo projekta je do 31. 12. 2024.

Sredstva za sofinanciranje projekta v letu 2024 so predvidena v Odloku o proračunu MOL za leto 2024, na proračunski postavki *082044* *Javni kulturni programi in projekti.*

MOL si v primeru spremembe veljavnih predpisov, pridržuje pravico do spremembe besedila te pogodbe v delu, ki se nanaša na dinamiko financiranja, predplačila in plačilni rok.

1. **člen**

Pogodbeni stranki ugotavljata, da znaša celotna vrednost projekta, ki je povzeta iz prijave izvajalca na javni razpis, **\_\_\_\_\_\_\_\_\_\_\_\_\_\_\_** EUR, priznana vrednost projekta upoštevaje izdano odločbo pa \_\_\_\_\_\_\_\_\_\_\_\_\_\_\_\_\_\_\_\_\_ EUR.

MOL in izvajalec se dogovorita, da bo MOL v skladu z izdano odločbo zagotovil izvajalcu sredstva za izvedbo projekta v letu 2024 v skupni višini **\_\_\_\_\_\_\_\_\_\_\_\_\_\_\_** EUR (z besedo: **\_\_\_\_\_\_\_\_\_\_\_\_\_\_\_** evrov xx/100), *pri čemer ta znesek vključuje vse davke in prispevke v skladu z veljavnimi predpisi (bruto bruto vrednost izplačila)[[4]](#footnote-4).*

V primeru, da bo dejanska (končna) vrednost in obseg letnega programa nižja od vrednosti iz prejšnjega odstavka tega člena, se delež sofinanciranja MOL sorazmerno zniža.

1. **člen**

MOL bo sredstva za sofinanciranje projekta v letu 2024 nakazal na transakcijski račun izvajalca številka SI56\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_, največ 30 dni po prejemu popolnega zahtevka za izplačilo, ki ga izvajalec odda:

**1. Zahtevek za predplačilo[[5]](#footnote-5):**

**po sklenitvi pogodbe** kot predplačilo v višini do 70% skupno odobrenih sredstev za leto 2024, za primere, ki jih določa Zakon o izvrševanju proračunov Republike Slovenije 2024 in 2025 (Uradni list RS, št. 123/23; v nadaljevanju ZIPRS2425), ki v 3. in 5. točki 33. člena določa, da so predplačila do višine 30 oz. 70 odstotkov (odvisno od višine sofinanciranja) predvidenih pogodbenih obveznosti za sofinanciranje dejavnosti, programov in projektov dovoljena pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova oziroma za sofinanciranje programov in projektov, če je prejemnik oseba javnega prava ter je ustanovljena in deluje kot javni zavod, javni sklad, samoupravne narodne skupnosti ali zbornica, ki izvaja javna pooblastila.

**2. Drugi zahtevek:**

**najkasneje v 180 dneh po prejemu predplačila za preostanek odobrenih sredstev oz. do 8. 11. 2024 za celoten pogodbeni znesek, v kolikor izvajalec ne uveljavlja predplačila.**

Pogoj za odobritev tega zahtevka, je popolno vsebinsko in finančno poročilo za vsa odobrena sredstva za leto 2024, ki ga izvajalec odda v skladu z obrazci in navodili MOL, ki so dostopni v spletni aplikaciji za prijavo na javni razpis (https://erazpisisubvencije.ljubljana.si/), in veljajo kot listine, ki so podlaga za izplačilo pogodbenih obveznosti. V poročilu se predvidi tudi morebitni program za meseca november in december 2024, za katerega izvajalec odda **končno poročilo najkasneje do 20. 1. 2025.**

Pri izplačilu programa za meseca november in december se upoštevajo določila o predplačilih skladno s 33. členom ZIPRS2425.

\*\*\*

*(velja za posameznike, samozaposlene in gospodarske organizacije)*

*MOL bo sredstva za sofinanciranje projekta v letu 2024 nakazal na transakcijski račun izvajalca številka SI56\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_, največ 30 dni po prejemu popolnega zahtevka za izplačilo, ki ga izvajalec odda:*

***1. Zahtevek za prvi obrok:***

***najkasneje do ...............................*** *v višini do \_\_\_% odobrene vsote;*

***2. Zahtevek za drugi obrok:***

***najkasneje do 8. 11. 2024*** *za razliko med celotno vrednostjo dogovorjene vsote in izplačilom prvega obroka;*

*ali*

***Edini zahtevek:***

***najkasneje do 8. 11. 2024*** *v višini 100% odobrene vsote.*

\*\*\*

Pogoj za odobritev zahtevka za izplačilo je popolno vsebinsko in finančno poročilo, ki ga izvajalec odda v skladu z obrazci in navodili MOL, ki so dostopni v spletni aplikaciji za prijavo na javni razpis (https://erazpisisubvencije.ljubljana.si/), in veljajo kot listine, ki so podlaga za izplačilo pogodbenih obveznosti. V poročilu se predvidi tudi morebitni program za meseca november in december 2024, za katerega izvajalec odda **končno poročilo najkasneje do 20. 1. 2025.**

**Zahtevke za izplačilo je izvajalec dolžan posredovati MOL izključno v elektronski obliki kot e-račune skladno z veljavnimi predpisi. E-računu** mora biti priloženo finančno poročilo in zahtevek iz spletne aplikacije za javne razpise. **Na e-računu mora biti obvezno navedena številka pogodbe C7560-24-xxxxxx, ki je hkrati referenčna številka na e-računu, sicer se le-ta zavrne kot nepopoln**.

Izplačano predplačilo se v celoti poračuna in dopolni z obračunsko dokumentacijo pri naslednjem izplačilu, tako, da se znesek predplačila odšteje od vrednosti predloženega zahtevka za izplačilo. Če se na podlagi obračunske dokumentacije ugotovi nenamenska poraba predujma, ga mora prejemnik vrniti z zakonskimi zamudnimi obrestmi od izplačila dalje, in sicer v roku 30 (trideset) dni od prejema poziva MOL za vračilo sredstev.

MOL bo sredstva za sofinanciranje programa nakazal v roku največ 30 (trideset) dni po prejemu popolnega zahtevka za izplačilo in ustreznega poročila, kot je opredeljeno v prvem odstavku tega člena.

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

1. **člen**

Vsebinsko poročilo o izvajanju/izvedbi projekta izvajalec pošlje po elektronski pošti na naslov ........@ljubljana.si ali po pošti na naslov: Mestna občina Ljubljana, Mestni trg 1, 1000 Ljubljana, za Oddelek za kulturo.

Izvajalec mora za znesek sofinanciranja projekta s strani MOL ob zahtevi MOL predložiti fotokopije računov (le-ti se morajo nanašati na izvajalca) oziroma drugih knjigovodskih listin, ki vsebinsko utemeljujejo nastale stroške ter dokazila o plačilu nastalih stroškov. Samo dejansko nastali in plačani stroški (izdatki) v času trajanja projekta, z dokazili o plačilu (bančni izpiski), se štejejo za upravičene za sofinanciranje.

Končno poročilo mora obsegati obračun vseh stroškov, povezanih z izvedenim projektom, ter navedbo vseh sofinancerjev projekta z njihovim deležem sofinanciranja, vsebinski opis izvedenih aktivnosti ter evalvacijo projekta v skladu s kriteriji uspešnosti (skladnost z opredeljenimi cilji), učinkovitosti (razmerje med finančnim vložkom in rezultatom), primernosti (glede na izražene kulturne potrebe) in dostopnosti (število in struktura uporabnikov projekta).

Neupravičeni stroški izvedbe projekta vedno predstavljajo breme, ki ga nosi izvajalec. Stroški, ki so upravičeni za sofinanciranje po tej pogodbi, so sestavljeni izključno iz upravičenih stroškov, navedenih v odobreni prijavi izvajalca na javni razpis. Da so stroški v okviru projekta upravičeni, morajo:

* biti nujno potrebni za uspešno izvajanje projekta;
* biti opredeljeni v prijavi na javni razpis izvajalca;
* biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* dejansko nastati;
* biti prepoznavni in preverljivi;
* biti podprti z izvirnimi dokazili;

in ne smejo biti financirani od drugih sofinancerjev projekta oz. iz drugih javnih virov (ne sme biti dvojno financiranje za isti namen).

Skrbnik pogodbe na strani MOL bo ob predložitvi poročila preveril skladnost višine izplačanih proračunskih sredstev MOL z višino dejanskih stroškov izvedbe projekta.

V primeru, da MOL ugotovi, da je bilo izvajalcu izplačanih več sredstev, kot jih je dejansko porabil za izvedbo projekta ali da je delež financiranja projekta s strani MOL višji, kot je dogovorjeno s to pogodbo ali da sredstva niso porabljena za namen, dogovorjen s to pogodbo, se izvajalec zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (trideset) dni od prejema pisnega poziva MOL za povrnitev sredstev.

V primeru, da izvajalec ne predloži poročila v pogodbeno določenem roku, MOL pisno pozove izvajalca k predložitvi poročila in določi nov rok za predložitev poročila. Če izvajalec ne predloži poročila v zahtevanem roku, lahko MOL odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (trideset) dni od prejema pisnega poziva MOL za povrnitev sredstev.

Če MOL ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila o opravljenem delu oziroma porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od pogodbe. V tem primeru je izvajalec dolžan povrniti MOL neupravičeno prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila. Izvajalec dolžan povrniti tako določena sredstva v roku 30 (trideset) dni od prejema pisnega poziva MOL za povrnitev sredstev.

1. **člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena. V primeru ugotovljene nenamenske porabe sredstev MOL lahko odstopi id pogodbe. V tem primeru je izvajalec dolžan povrniti MOL vsa neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (trideset) dni od prejema pisnega poziva MOL za povrnitev sredstev.

1. **člen**

V primeru, da nastopijo okoliščine, ki utegnejo vplivati na terminsko, vsebinsko ali finančno izvedbo projekta, za katerega so dodeljena sredstva proračuna MOL, mora izvajalec nemudoma oziroma najkasneje v roku 15 (petnajst) dni od dneva, ko izve za spremenjene okoliščine vendar pred potekom roka za izvedbo projekta pisno obrazložiti in utemeljiti svoj predlog za podaljšanje roka izvedbe projekta in roka porabe sredstev glede na predviden terminski, vsebinski ali finančni plan, s tem, da morajo biti sredstva porabljena do konca tekočega leta, oziroma obrazložiti predlagane vsebinske spremembe z navedbo razlogov. V nasprotnem primeru izvajalec izgubi pravico do nadaljnjega črpanja sredstev MOL po tej pogodbi.

Izvajalec lahko predlaga spremembo projekta samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe projekta glede na predvideni terminski, vsebinski ali finančni plan projekta.

MOL glede na spremenjene okoliščine oceni, ali še vztraja pri sofinanciranju projekta iz te pogodbe, zmanjša delež sofinanciranja po tej pogodbi ali pa odstopi od te pogodbe in zahteva vračilo neupravičeno prejetih sredstev MOL, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (trideset) dni od prejema pisnega poziva MOL za povrnitev sredstev.

V primeru, da MOL vztraja pri sofinanciranju projekta, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos aktivnosti ali izplačil v leto 2025.

1. **člen**

Izvajalec se obvezuje, da bo obvestil MOL tudi o spremembi vseh drugih okoliščin, ki utegnejo vplivati na izpolnitev njegovih pogodbenih obveznosti v roku 15 (petnajstih) dni po nastanku spremembe oziroma od takrat, ko je za spremembo izvedel, vendar pred izvedbo projekta.

1. **člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja MOL.

1. **člen**

Izvajalec se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12 in 128/22) in njegove morebitne spremembe. Izvajalec je dolžan pri objavah in predstavitvah projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora izvajalec objaviti tudi grb s pripisom Mestna občina Ljubljana.

1. **člen**

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

* na strani MOL: \_\_\_\_\_\_\_\_\_\_\_\_\_\_\_, ki je skrbnik pogodbe, e-pošta: \_\_\_\_\_\_\_\_\_, tel.:\_\_\_\_\_\_\_\_\_\_\_\_,
* na strani izvajalca: \_\_\_\_\_\_\_\_\_\_\_\_\_\_\_, e-pošta: \_\_\_\_\_, tel.:\_\_\_\_\_\_\_\_\_\_\_\_ .

V imenu MOL ima njegov skrbnik pravico:

* izvajati nadzor nad izpolnjevanjem pogodbenih obveznosti;
* izvajati nadzor nad namensko porabo proračunskih sredstev MOL;
* kadarkoli zahtevati vpogled v vsakršno dokumentacijo, povezano z izvajanjem projekta;
* ugotavljati skladnost izvedenega projekta s to pogodbo;
* ugotavljati smotrnost uporabe sredstev za doseganje namena in ciljev iz te pogodbe;

izvajalec pa je dolžan to omogočiti.

1. **člen**

V primeru, da je pri izvedbi javnega razpisa za izbor izvajalca po tej pogodbi ali pri izvajanju te pogodbe kdo v imenu ali na račun izvajalca, predstavniku, zastopniku ali posredniku MOL, javnemu uslužbencu mestne uprave ali funkcionarju MOL, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, javnemu uslužbencu mestne uprave ali funkcionarju MOL, izvajalcu ali njegovemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

1. **člen**

MOL lahko odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu izvajalec ne omogoči nadzora v skladu z določili te pogodbe;
* če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov;
* če izvajalec kako drugače krši svoje obveznosti, določene s to pogodbo.
1. **člen**

Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

1. **člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. **člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v 3 (treh) enakih izvodih, od katerih prejme izvajalec 1 (en) izvod in MOL 2 (dva) izvoda.

|  |  |
| --- | --- |
| Številka: | Številka pogodbe: C7560-24-xxxxxx  |
| Datum: | Številka dok. DS:Datum: |
|  |  |
| **IZVAJALEC** | **MESTNA OBČINA LJUBLJANA** |
| Zastopnik | Župan |
|  |  |
|  | *Zoran Janković* |

1. V dejanski pogodbi navesti pravilno obliko, glede na status izvajalca. [↑](#footnote-ref-1)
2. Navesti celoten naziv projekta, kot je navedeno v odločbi. [↑](#footnote-ref-2)
3. Na primer: število sodelujočih, število prizorišč, število ponovitev, število razstavljenih del. [↑](#footnote-ref-3)
4. *Dostavek glede bruto bruto vrednosti se navede samo pri izvajalcih, ki se na javni razpis prijavijo kot posamezniki (fizične osebe).* [↑](#footnote-ref-4)
5. *Predplačilo ni predvideno za izvajalca samozaposlenega v kulturi ali izvajalca posameznika, se pa v teh primerih plačilo določi v največ dveh obrokih oziroma v enkratnem znesku v primeru, da je projekt že izveden.* [↑](#footnote-ref-5)